CELEX: 31988L0414
Language: el
Date: 1988-06-22 00:00:00
Title: Οδηγία 88/414/ΕΟΚ της Επιτροπής της 22ας Ιουνίου 1988 για την προσαρμογή στην τεχνική πρόοδο της οδηγίας 80/720/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων στο διαθέσιμο χώρο των χειριστών, στα μέσα πρόσβασης στη θέση οδήγησης, καθώς και στις θύρες και στα παράθυρα των γεωργικών ή δασικών ελκυστήρων με τροχούς

Avis juridique important

|

31988L0414

Οδηγία 88/414/ΕΟΚ της Επιτροπής της 22ας Ιουνίου 1988 για την προσαρμογή στην τεχνική πρόοδο της οδηγίας 80/720/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων στο διαθέσιμο χώρο των χειριστών, στα μέσα πρόσβασης στη θέση οδήγησης, καθώς και στις θύρες και στα παράθυρα των γεωργικών ή δασικών ελκυστήρων με τροχούς  

Επίσημη Εφημερίδα αριθ. L 200 της 26/07/1988 σ. 0034 - 0036 Φινλανδική ειδική έκδοση: Κεφάλαιο 13 τόμος 17 σ. 0108  Σουηδική ειδική έκδοση: Κεφάλαιο 13 τόμος 17 σ. 0108 

***** ΟΔΗΓΙΑ ΤΗΣ ΕΠΙΤΡΟΠΗΣ  της 22ας Ιουνίου 1988  για την προσαρμογή στην τεχνική πρόοδο της οδηγίας 80/720/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων στο διαθέσιμο χώρο των χειριστών, στα μέσα πρόσβασης στη θέση οδήγησης, καθώς και στις θύρες και στα παράθυρα των γεωργικών ή δασικών ελκυστήρων με τροχούς  (88/414/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 74/150/ΕΟΚ του Συμβουλίου της 4ης Μαρτίου 1974 περί προσέγγισης των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων με τροχούς (1), όπως τροποποιήθηκε τελευταία από την οδηγία 88/297/ΕΟΚ (2), και ιδίως το άρθρο 11,  Εκτιμώντας:  ότι, λόγω της αποκτηθείσας εμπειρίας, δίνεται τώρα η δυνατότητα να καταστούν σαφέστερες και πληρέστερες ορισμένες προδιαγραφές της οδηγίας 80/720/ΕΟΚ του Συμβουλίου (3), όπως τροποποιήθηκε από την οδηγία 82/890/ΕΟΚ (4)·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές, στον τομέα των γεωργικών ή δασικών ελκυστήρων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα Ι της οδηγίας 80/720/ΕΟΚ τροποποιείται σύμφωνα με το παράρτημα της παρούσας οδηγίας.  Άρθρο 2  1. Τα κράτη μέλη δεν δύνανται από 1ης Οκτωβρίου 1988:  - να αρνηθούν, για έναν τύπο ελκυστήρα, την έγκριση ΕΟΚ ή την έκδοση του αντιγράφου του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 74/150/ΕΟΚ ή την έγκριση από εθνικής πλευράς,  - να απαγορεύουν τη θέση σε κυκλοφορία ελκυστήρων για πρώτη φορά,  εφόσον ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα αυτού του τύπου του ελκυστήρα ή αυτών των ελκυστήρων ανταποκρίνονται στις προδιαγραφές της παρούσας οδηγίας.  2. Τα κράτη μέλη από 1ης Οκτωβρίου 1989:  - δεν θα εκδίδουν πλέον το αντίγραφο του δελτίου έγκρισης που προβλέπεται στην τελευταία περίπτωση του άρθρου 10 παράγραφος 1 της οδηγίας 74/150/ΕΟΚ για έναν τύπο ελκυστήρα του οποίου ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα δεν ανταποκρίνονται στις προδιαγραφές της παρούσας οδηγίας,  - δύνανται να αρνούνται την έγκριση από εθνικής πλευράς ενός τύπου ελκυστήρα του οποίου ο διαθέσιμος χώρος χειρισμών, τα μέσα πρόσβασης στη θέση οδήγησης, οι θύρες και τα παράθυρα δεν ανταποκρίνονται στις προδιαγραφές της παρούσας οδηγίας.  Άρθρο 3  Τα κράτη μέλη θέτουν σε ισχύ, το αργότερο στις 30 Σεπτεμβρίου 1988, τις αναγκαίες διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 22 Ιουνίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 84 της 28. 3. 1974, σ. 10.  (2) ΕΕ αριθ. L 126 της 20. 5. 1988, σ. 52.  (3) ΕΕ αριθ. L 194 της 28. 7. 1980, σ. 1.  (4) ΕΕ αριθ. L 378 της 31. 12. 1982, σ. 45.  ΠΑΡΑΡΤΗΜΑ  Το παράρτημα Ι της οδηγίας 80/720/ΕΟΚ τροποποιείται ως εξής:  - Στο σημείο Ι.4 πρώτη γραμμή, μετά τις λέξεις «τις θέσεις της στήλης και του πηδαλίου του συστήματος διευθύνσεως», προστίθενται οι λέξεις «εξαιρουμένων όσων προβλέπονται αποκλειστικά για την είσοδο και την έξοδο».  - Στο σημείο Ι.7 πρώτη γραμμή, πριν από τη λέξη «σκεπής» προστίθεται η λέξη «άκαμπτης»,  επίσης προστίθεται η ακόλουθη νέα φράση:  «Η στοιβή μπορεί να εκτείνεται προς τα κάτω μέχρι 1 000 mm άνω του σημείου αναφοράς του καθίσματος.»  - Μετά το σημείο Ι.7 προστίθεται το ακόλουθο νέο σημείο Ι.8:  «Ι.8. Η ακτίνα καμπυλότητας της επιφάνειας μεταξύ του οπισθίου τοιχώματος του θαλάμου και της σκεπής μπορεί να ανέλθει μέχρι 150 mm κατ' ανώτατο όριο.»  - Στο σημείο ΙΙΙ.3, πριν από τις λέξεις «παράθυρα που χρησιμεύουν για εξαερισμό» προστίθενται οι λέξεις «τυχόν υφιστάμενα».  - Στο σημείο ΙΙΙ.5 τρίτη παράγραφος τελευταία γραμμή, μετά τις λέξεις «άνοιγμά τους» προστίθενται οι λέξεις «ή μετατόπισής τους».  - Οι εικόνες 1, 2 και 3 αντικαθίστανται από τις ακόλουθες εικόνες 1, 2 και 3:  Εικόνα 1 Εικόνα 2  R  Αριστερή  επιφάνεια  του  θαλάμου  Δεξιά  επιφάνεια  του θαλάμου  Σημείο αναφοράς  του καθίσματος  (Διαστάσεις σε mm)  Σημείο αναφοράς  του καθίσματος  Χειροκίνητα  χειριστήρια  βλέπε σημείο Ι.6  Σημείο  αναφοράς  του καθίσματος  Εικόνα 3  min.: ελάχιστο  max.: μέγιστο